text: Ne vous saroie pas retraire 
   Conment Hardemens le prioit 
   De li baisier, mais il n'osoit. 
   Bien s'i fust Desirs acordés ; 
   Mais Raisons li disoit : "Soufrés ; 
   Gardés que vous ne la baisiez, 
   K'espoir Amour corrouceriez ; 
   Et on se doit moult bien garder 
   De son bon seignor tormenter. 
   Et Amours vous a retenu 
   À soi, et voUs a maintenu
   PageV02P166
   En courtoisie puiscedi 
   Qu'ele vous retint avoec li. 
   Amours feriez larrecin grant 
   Se vous la baisiez en dormant. 
   Loiaus Amours onques n'ama 
   Larrecin, ne jà ne fera."
  